****

**ประกาศองค์การบริหารส่วนตำบลสายทอง**

# **เรื่อง รับสมัครบุคคลเพื่อสรรหาและเลือกสรรเป็นพนักงานจ้าง**

# **ขององค์การบริหารส่วนตำบลสายทอง อำเภอป่าโมก จังหวัดอ่างทอง**

--------------------------------------------

 ด้วยองค์การบริหารส่วนตำบลสายทอง อำเภอป่าโมก จังหวัดอ่างทอง มีความประสงค์จะรับสมัครบุคคลเพื่อสรรหาและเลือกสรรเพื่อบรรจุเป็นพนักงานจ้าง ขององค์การบริหารส่วนตำบลสายทอง อำเภอป่าโมก จังหวัดอ่างทอง จำนวน 3 ตำแหน่ง 3 อัตรา

 ดังนั้น อาศัยอำนาจตามความในมาตรา ๑๕ และ มาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ และประกาศคณะกรรมการพนักงานส่วนตำบลจังหวัดอ่างทอง เรื่อง หลักเกณฑ์เกี่ยวกับพนักงานจ้าง หมวด ๔ การสรรหาและการเลือกสรร ข้อ ๑๙ (๑) ,(๓) ดังนั้น เพื่อให้การสรรหาและเลือกสรรพนักงานจ้าง ขององค์การบริหารส่วนตำบลสายทอง เป็นไปด้วยความถูกต้อง เรียบร้อย เกิดประโยชน์สูงสุดต่อทางราชการ จึงประกาศรับสมัครบุคคลเพื่อทำการสรรหาและเลือกสรรเป็นพนักงานจ้าง ดังรายละเอียดต่อไปนี้

 **๑. ตำแหน่งที่รับสมัคร และอัตราค่าตอบแทนที่จะได้รับ**

 **๑.๑ ตำแหน่งที่รับสมัคร จำนวน 3 ตำแหน่ง 3 อัตรา ดังนี้**

 ๑.๑.๑ พนักงานจ้างตามภารกิจ (ประเภทคุณวุฒิ) จำนวน 2 ตำแหน่ง 2 อัตรา

 ๑) ตำแหน่ง ผู้ช่วยนักทรัพยากรบุคคล (สำนักงานปลัด) จำนวน ๑ อัตรา

 ๒) ตำแหน่ง ผู้ช่วยเจ้าพนักงานพัฒนาชุมชน (สำนักงานปลัด) จำนวน ๑ อัตรา

 ๑.๑.๒ พนักงานจ้างทั่วไป จำนวน ๑ ตำแหน่ง ๑ อัตรา

 ๑) ตำแหน่ง พนักงานขับรถยนต์ (สำนักงานปลัด) จำนวน ๑ อัตรา

 **๑.๒ อัตราค่าตอบแทนที่จะได้รับ และระยะเวลาการจ้าง**

องค์การบริหารส่วนตำบลสายทอง จะจัดจ้างบุคคลเป็นพนักงานจ้างตามภารกิจและพนักงานจ้างทั่วไป จากบัญชีผู้สอบคัดเลือกได้ โดยได้รับค่าตอบแทนตามบัญชีอัตราค่าตอบแทนพนักงานจ้างตามประกาศคณะกรรมการพนักงานส่วนตำบลจังหวัดอ่างทอง เรื่อง มาตรฐานทั่วไปเกี่ยวกับพนักงานจ้าง (ฉบับที่ 4) ลงวันที่ 19 สิงหาคม ๒๕๕8 และประกาศคณะกรรมการพนักงานส่วนตำบลจังหวัดอ่างทอง เรื่อง กำหนดอัตราค่าจ้างและการให้ลูกจ้างขององค์การบริหารส่วนตำบลได้รับค่าจ้าง (ฉบับที่ 4) ลงวันที่ 19 สิงหาคม ๒๕๕8 ดังนี้

 ๑.๒.๑ พนักงานจ้างตามภารกิจ (ประเภทคุณวุฒิ) มีระยะเวลาการจ้าง ไม่เกินคราวละ 4 ปี

 ๑) ตำแหน่ง ผู้ช่วยนักทรัพยากรบุคคล อัตราค่าตอบแทนเดือนละ 15,0๐๐.- บาท

 ๒) ตำแหน่ง ผู้ช่วยเจ้าพนักงานพัฒนาชุมชน อัตราค่าตอบแทนเดือนละ 11,5๐๐.-บาท และเงินเพิ่มการครองชีพชั่วคราวเดือนละ 1,785.- บาท รวมเป็นเงินทั้งสิ้น 13,285.- บาท

 ๑.๒.๒ พนักงานจ้างทั่วไป มีระยะเวลาการจ้าง ไม่เกินคราวละ ๑ ปี

 ๑) ตำแหน่ง พนักงานขับรถยนต์ อัตราค่าตอบแทนเดือนละ ๙,๐๐๐.- บาท และเงินเพิ่มการครองชีพชั่วคราวเดือนละ 1,000.-บาท รวมเป็นเงินทั้งสิ้น 10,000.- บาท

 อนึ่ง ถ้าผู้สอบคัดเลือกได้ และถึงลำดับที่ที่จะได้รับการจ้างและแต่งตั้งมีวุฒิการศึกษาสูงกว่าที่ได้กำหนดไว้ในประกาศฯ นี้ จะนำมาใช้เรียกร้องสิทธิใดๆ เพื่อประโยชน์ตนเองไม่ได้

/๒. คุณสมบัติของผู้มีสิทธิสมัครสอบคัดเลือก.....

-๒-

 **๒. คุณสมบัติของผู้มีสิทธิสมัครสอบคัดเลือก**

 ผู้สมัครสอบเพื่อเข้ารับการคัดเลือกเป็นพนักงานจ้าง ต้องมีคุณสมบัติทั่วไปและคุณสมบัติเฉพาะสำหรับตำแหน่ง ดังนี้

 **๒.๑ คุณสมบัติทั่วไป** ผู้สมัครสอบต้องมีคุณสมบัติและไม่มีคุณลักษณะต้องห้าม ตามข้อ ๔ แห่งประกาศคณะกรรมการพนักงานส่วนตำบลจังหวัดอ่างทอง เรื่อง หลักเกณฑ์เกี่ยวกับพนักงานจ้าง ลงวันที่ ๑๖ สิงหาคม ๒๕๔๗ ดังต่อไปนี้

 (๑) มีสัญชาติไทย

 (๒) มีอายุไม่ต่ำกว่าสิบแปดปีและไม่เกิน ๖๐ ปี เว้นแต่พนักงานจ้างผู้เชี่ยวชาญ

พิเศษอายุไม่เกิน ๗๐ ปี

 (๓) ไม่เป็นบุคคลล้มละลาย

 (๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ

จิตฟั่นเฟือนไม่สมประกอบหรือเป็นโรคตามที่กำหนดในกฎ ก.พ. ฉบับที่ ๓ (พ.ศ. ๒๕๓๕) คือ

(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

(ข) วัณโรคในระยะอันตราย

(ค) โรคเท้าช้างในระยะที่ปรากฏอาการเป็นที่รังเกียจแก่สังคม

(ง) โรคติดยาเสพติดให้โทษ

(จ) โรคพิษสุราเรื้อรัง

 (๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่

ในพรรคการเมือง

 (๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

 (๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 (๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ

 สำหรับพระภิกษุ หรือสามเณร ไม่สามารถสมัครสอบหรือเข้าสอบแข่งขันเพื่อเข้ารับการคัดเลือกเป็นพนักงานจ้างตามภารกิจได้ ทั้งนี้ ตามหนังสือกรมสารบรรณคณะรัฐมนตรีฝ่ายบริหาร ที่ นว ๘๙/๒๕๐๑ ลงวันที่ ๒๗ มิถุนายน ๒๕๐๑ และตามความในข้อ ๕ ของคำสั่งมหาเถรสมาคม ลงวันที่ ๑๗ มีนาคม ๒๕๓๘

 ผู้ที่ผ่านการสอบในครั้งนี้ในวันที่ทำสัญญาจ้างจะต้องไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

 **๒.๒ หน้าที่ความรับผิดชอบ และลักษณะงานที่ปฏิบัติ คุณสมบัติเฉพาะสำหรับตำแหน่ง** ผู้สมัครสอบตำแหน่งใดจะต้องเป็นผู้มีคุณสมบัติเฉพาะสำหรับตำแหน่งนั้น หน้าที่ความรับผิดชอบ และลักษณะที่ปฏิบัติ ตามบัญชีคุณสมบัติเฉพาะตำแหน่ง หน้าที่ความรับผิดชอบ และลักษณะงานที่ต้องปฏิบัติแนบท้ายประกาศนี้ (รายละเอียดตาม ผนวก ก)

 **๓. การรับสมัครสอบ**

 ๓.๑ ผู้ประสงค์จะสมัครเข้ารับการสรรหาและเลือกสรรเป็นพนักงานจ้างให้สมัครด้วยตนเองโดยขอรับใบสมัครและยื่นใบสมัครด้วยตนเอง ได้ตั้งแต่วันที่ 18 เมษายน ๒๕60 ถึงวันที่ 26 เมษายน ๒๕60 ในวันและเวลาราชการ ณ ที่ทำการองค์การบริหารส่วนตำบลสายทอง อำเภอป่าโมก จังหวัดอ่างทอง ตามขั้นตอนและวิธีการ ดังนี้

/๑) ผู้สมัครขอรับใบสมัคร.....

-๓-

 (๑) ผู้สมัครขอรับใบสมัครด้วยตนเอง ณ สำนักปลัดองค์การบริหารส่วนตำบลสายทอง

 (๒) ผู้สมัครกรอกใบสมัครให้เรียบร้อยด้วยลายมือตนเอง โดยใช้ปากกาสีน้ำเงิน แล้วยื่นใบสมัครพร้อมหลักฐานประกอบการสมัครตามที่องค์การบริหารส่วนตำบลสายทองกำหนด

 (๓) สำเนาเอกสารทุกชนิดที่ต้องยื่นพร้อมใบสมัครใช้กระดาษ A๔ เท่านั้น และต้องรับรองความถูกต้องของสำเนาทุกฉบับ

 (๔) ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่ง ตรงตามที่กำหนดในประกาศรับสมัครฯ นี้จริง และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน หากภายหลังปรากฏว่าผู้สมัครสอบรายใดมีคุณสมบัติดังกล่าวไม่ครบถ้วนหรือไม่ถูกต้อง ไม่ตรงตามประกาศรับสมัครสอบคัดเลือกจะถือว่าเป็นผู้ขาดคุณสมบัติในการสมัครสอบมาตั้งแต่ต้น และจะไม่คืนค่าธรรมเนียมในการสมัครสอบ

 (๕) ผู้สมัครสามารถยื่นใบสมัครได้เพียง ๑ ตำแหน่งเท่านั้น

 ๓.๒ ค่าธรรมเนียมในการสมัครสอบ ผู้สมัครสอบต้องชำระค่าธรรมเนียมในการสมัครสอบ ตำแหน่งละ ๑๐๐ บาท โดยชำระค่าธรรมเนียมในวันสมัคร

 สอบถามรายละเอียดได้ที่ สำนักปลัดองค์การบริหารส่วนตำบลสายทอง หรือสอบถามทางโทรศัพท์หมายเลข ๐๓๕-868048

 **๔. เอกสารและหลักฐานที่ใช้ในการสมัคร**

 ผู้สมัครต้องยื่นใบสมัครด้วยตนเองต่อเจ้าหน้าที่รับสมัคร พร้อมเอกสารหลักฐาน ดังต่อไปนี้

 ๔.๑ รูปถ่ายหน้าตรงไม่สวมหมวก และไม่สวมแว่นตาดำ ถ่ายครั้งเดียวกัน ไม้เกิน ๖ เดือน (นับถึงวันรับสมัคร) ขนาด ๑ นิ้ว จำนวน ๓ รูป

 ๔.๒ สำเนาบัตรประจำตัวประชาชน พร้อมรับรองสำเนาถูกต้อง จำนวน ๑ ฉบับ

 ๔.๓ สำเนาทะเบียนบ้าน (ท.ร.๑๔) พร้อมรับรองสำเนาถูกต้อง จำนวน ๑ ฉบับ

 ๔.๔ สำเนาหลักฐานสำเร็จการศึกษา (หนังสือรับรองเพื่อแสดงว่าเป็นผู้มีคุณวุฒิการศึกษาตรงกับตำแหน่งที่สมัครเข้ารับการสรรหาและเลือกสรร) เช่น ปริญญาบัตร ใบประกาศนียบัตรหรือระเบียบแสดงผลการเรียน(Transcript) พร้อมรับรองสำเนาถูกต้อง จำนวน ๑ ฉบับ

 ๔.๕ สำเนาหลักฐานอื่น ๆ ในกรณีหลักฐานการสมัครสอบไม่ตรงกัน เช่น ใบสำคัญการสมรส (เฉพาะผู้สมัครสอบเพศหญิง) ใบเปลี่ยนชื่อ – นามสกุล (ในกรณีที่เปลี่ยนชื่อ – นามสกุล) จำนวนอย่างละ ๑ ฉบับ

 ๔.๖ ใบรับรองแพทย์ปริญญา ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามกฎ ก.พ. ฉบับที่ ๓ (พ.ศ. ๒๕๓๕)

 **๕. การประกาศรายชื่อผู้มีสิทธิเข้ารับการเลือกสรร วันเวลา สถานที่สอบและระเบียบเกี่ยวกับการสอบ**

 ๕.๑ องค์การบริหารส่วนตำบลสายทอง จะประกาศรายชื่อผู้มีสิทธิเข้ารับการเลือกสรร **ในวันที่ 26 เมษายน ๒๕60 ตั้งแต่เวลา 17.00 น. เป็นต้นไป** โดยปิดประกาศ ณ ที่ทำการองค์การบริหารส่วนตำบลสายทอง

 ๕.๒ องค์การบริหารส่วนตำบลสายทอง จะทำการสอบภาคความรู้ความสามารถทั่วไป (ภาค ก) ภาคความรู้ความสามารถที่ใช้เฉพาะตำแหน่ง (ภาค ข) และภาคความเหมาะสมกับตำแหน่ง (ภาค ค) ดังนี้

 ๑) ภาคความรู้ความสามารถทั่วไปและความรู้ความสามารถเฉพาะตำแหน่ง

 คะแนนเต็ม ๑๐๐ คะแนน

 ๒) ภาคความเหมาะสมกับตำแหน่ง คะแนนเต็ม ๑๐๐ คะแนน

 /ตารางการสอบพนักงานจ้าง .....

-๔-

**ตารางการสอบพนักงานจ้าง องค์การบริหารส่วนตำบลสายทอง อำเภอป่าโมก จังหวัดอ่างทอง**

|  |  |  |  |  |
| --- | --- | --- | --- | --- |
| **วันสอบ** | **เวลาสอบ** | **รายละเอียดการสอบ** | **สถานที่สอบ** | **ตำแหน่งที่สอบ** |
| 27 เมษายน ๒๕60 | ๐๙.๐๐-๑๐.00 น. | ภาคความรู้ความสามารถ ทั่วไป (ภาค ก) | ห้องประชุม อบต.สายทอง | ๑. ผู้ช่วยนักทรัพยากรบุคคล๒. ผู้ช่วยเจ้าพนักงานพัฒนาชุมชน3. พนักงานขับรถยนต์ |
| 27 เมษายน ๒๕60 | ๑๐.00-๑1.๐๐ น. | ภาคความรู้ความสามารถที่ใช้สำหรับเฉพาะตำแหน่ง (ภาค ข) | ห้องประชุม อบต.สายทอง | ๑. ผู้ช่วยนักทรัพยากรบุคคล๒. ผู้ช่วยเจ้าพนักงานพัฒนาชุมชน3. พนักงานขับรถยนต์ |
| 27 เมษายน ๒๕60 | ๑๓.๐๐-๑๖.๐๐ น. | ภาคความเหมาะสมกับตำแหน่ง (ภาค ค)(สอบสัมภาษณ์) | ห้องประชุม อบต.สายทอง | ๑. ผู้ช่วยนักทรัพยากรบุคคล๒. ผู้ช่วยเจ้าพนักงานพัฒนาชุมชน3. พนักงานขับรถยนต์ |

กำหนดการอาจเปลี่ยนแปลงได้ตามความเหมาะสม

 **๖. หลักสูตรและวิธีการเลือกสรร**

 คณะกรรมการดำเนินการเลือกสรรและสรรหาพนักงานจ้าง จะทำการสรรหาและเลือกสรรพนักงานจ้างดังกล่าว โดยยึดหลัก “สมรรถนะ” ที่จำเป็นต้องใช้สำหรับการปฏิบัติงาน รายละเอียดตามบัญชีแนบท้ายประกาศนี้ (รายละเอียดตาม ผนวก ข)

 **๗. เกณฑ์การตัดสิน**

 ผู้ที่ผ่านการสรรหาและเลือกสรร จะต้องได้คะแนนในการสอบภาคความรู้ความสามารถทั่วไป (ภาค ก) และภาคความรู้ความสามารถที่ใช้เฉพาะตำแหน่ง (ภาค ข) รวมกันผ่านเกณฑ์ไม่ต่ำกว่าร้อยละ ๖๐ ของคะแนนรวมทั้งหมด และสอบภาคความเหมาะสมกับตำแหน่ง (ภาค ค) ผ่านเกณฑ์ร้อยละ ๖๐ ของคะแนนรวมทั้งหมด

 **๘. การประกาศผลการสรรหาและเลือกสรรเป็นพนักงานจ้าง**

 องค์การบริหารส่วนตำบลสายทอง จะทำการประกาศรายชื่อผู้ผ่านการเลือกสรรและสรรหา ในวันที่ 28 เมษายน ๒๕60 ณ ที่ทำการองค์การบริหารส่วนตำบลสายทอง โดยเรียงลำดับที่จากผู้ได้รับคะแนนสูงสุดลงมาตามลำดับ ถ้าคะแนนรวมที่สอบได้เท่ากัน ให้ผู้ที่สอบได้คะแนนภาคความเหมาะสมกับตำแหน่ง (ภาค ค) มากกว่าเป็นผู้อยู่ในลำดับที่สูงกว่า ถ้าผู้ที่สอบได้คะแนนรวมและคะแนนภาคความเหมาะสมกับตำแหน่ง (ภาค ค) เท่ากันให้ ผู้ที่สอบได้คะแนนภาคความรู้ความสามารถเฉพาะตำแหน่ง (ภาค ข) มากกว่าเป็นผู้อยู่ในลำดับที่สูงกว่า ถ้าผู้ที่สอบได้มีคะแนนรวมคะแนนภาคความเหมาะสมกับตำแหน่ง (ภาค ค) และภาคความรู้ความสามารถเฉพาะตำแหน่ง (ภาค ข) เท่ากัน ให้ผู้ที่สอบได้คะแนนภาคความรู้ความสามารถทั่วไป (ภาค ก) มากกว่าเป็นผู้อยู่ในลำดับที่สูงกว่า ถ้ายังได้คะแนนเท่ากันอีก ให้ผู้ได้รับหมายเลขประจำตัวสอบผู้สมัครก่อนเป็นผู้อยู่ในลำดับที่สูงกว่า

/๙. การขึ้นบัญชีผู้ผ่านการสรรหา…..

-๕-

 **๙. การขึ้นบัญชีผู้ผ่านการสรรหาและเลือกสรร**

 องค์การบริหารส่วนตำบลสายทอง จะขึ้นบัญชีผู้ผ่านการเลือกสรรไว้มีกำหนด ๑ ปี นับแต่วันประกาศรายชื่อผู้ผ่านการสรรหาและเลือกสรร และหากตรวจสอบพบภายหลังว่าผู้ผ่านการสรรหาและเลือกสรรเป็นผู้มีคุณสมบัติไม่ตรงตามคุณสมบัติเฉพาะสำหรับตำแหน่งหรือขาดคุณสมบัติตามที่กำหนด องค์การบริหารส่วนตำบลสายทอง อาจถอนชื่อผู้นั้นออกจากบัญชีรายชื่อผู้ผ่านการสรรหาและเลือกสรร

 **๑๐. การยกเลิกบัญชีผู้ผ่านการสรรหาและเลือกสรร**

 ผู้ใดได้รับการขึ้นบัญชีผู้ผ่านการสรรหาและเลือกสรร ถ้ามีกรณีอย่างใดอย่างหนึ่งดังต่อไปนี้ให้เป็นอันยกเลิกบัญชีผู้ผ่านการสรรหาและเลือกสรร คือ

1. ผู้นั้นได้ขอสละสิทธิ์รับการบรรจุและแต่งตั้งเป้นพนักงานในตำแหน่งที่สอบได้

 (๒) ผู้นั้นไม่มารายงานตัวเพื่อทำสัญญาจ้างเป็นพนักงานจ้างภายในระยะเวลาที่องค์การบริหาร-ส่วนตำบลสายทองกำหนด

 (๓) ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดระยะเวลาที่กำหนดไว้ในสัญญาจ้าง

 (๔) พ้นกำหนดระยะเวลาการขึ้นบัญชีผู้ผ่านการเลือกสรร

 (๕) มีการสรรหาและเลือกสรรพนักงานจ้างในตำแน่งเดียวกันกับประกาศในครั้งนี้

 (๖) เมื่อคณะกรรมการพนักงานส่วนตำบลจังหวัดอ่างทอง มีมติในเรื่องดังกล่าวเป็นอย่างอื่น

 **๑๑. การบรรจุและแต่งตั้ง**

 องค์การบริหารส่วนตำบลสายทอง จะบรรจุและแต่งตั้งผู้ผ่านการสรรหาและเลือกสรรเพื่อบรรจุและแต่งตั้งเป็นพนักงานจ้าง ดังนี้

 ๑๑.๑ ผู้ผ่านการสรรหาและเลือกสรรได้จะได้รับการจัดจ้างและแต่งตั้งตามตำแหน่งที่สอบได้ โดยได้รับการจัดจ้างตามลำดับที่ในบัญชีผู้ผ่านการสรรหาและเลือกสรรได้

 ๑๑.๒ กรณีผู้สอบได้และถึงลำดับที่ที่ได้รับการจัดจ้างและแต่งตั้ง มีวุฒิการศึกษาสูงกว่าในประกาศฯ นี้ จะนำมาใช้เพื่อเรียกร้องสิทธิใดๆ เพื่อประโยชน์ของตนเองไม่ได้

 ๑๑.๓ ในวันทำสัญญาจ้าง ผู้ซึ่งได้รับการจัดจ้างเป็นพนักงานจ้างจะต้องมีคุณสมบัติและไม่มีลักษณะต้องห้ามตามประกาศนี้

 ๑๑.๔ หากมีปัญหาเกี่ยวกับคุณสมบัติผู้สมัคร ซึ่งองค์การบริหารส่วนตำบลสายทอง ตรวจสอบพบภายหลัง ผู้สมัครจะต้องถูกเพิกถอนสิทธิการได้รับการสรรหา พร้อมคืนเงินค่าตอบแทนนับตั้งแต่วันที่ได้รับการจัดจ้างและไม่อาจเรียกร้องสิทธิประโยชน์ใดๆ ที่ถูกเพิกถอนได้

 องค์การบริหารส่วนตำบลสายทอง ดำเนินการสรรหาและเลือกสรรเพื่อบรรจุเป็นพนักงานจ้างดังกล่าว ในรูปของคณะกรรมการ โดยยึดหลักความรู้ ความสามรถ ความเสมอภาค และความเป็นธรรม อย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคล หรือผู้ที่อ้างว่าสามารถช่วยเหลือให้สอบได้ และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบได้ โปรดแจ้งองค์การบริหารส่วนตำบลสายทอง ทางหมายเลขโทรศัพท์ ๐๓๕-๘๖8048 เพื่อจักได้ดำเนินการตามกฎหมายต่อไป

 จึงประกาศให้ทราบโดยทั่วกัน

ประกาศ ณ วันที่ 3 เดือนเมษายน พ.ศ. ๒๕60



(นายสมศักดิ์ นิ่มพงษ์)

นายกองค์การบริหารส่วนตำบลสายทอง

**ผนวก ก**

**บัญชีรายละเอียดคุณสมบัติเฉพาะสำหรับตำแหน่ง หน้าที่ความรับผิดชอบ**

**และลักษณะงานที่ปฏิบัติของพนักงานจ้าง**

**แนบท้าย ประกาศองค์การบริหารส่วนตำบลสายทอง เรื่อง การรับสมัครเพื่อการสรรหาและเลือกสรรเพื่อบรรจุ**

**เป็นพนักงานจ้าง ขององค์การบริหารส่วนตำบลสายทอง**

**อำเภอป่าโมก จังหวัดอ่างทอง ลงวันที่ 3 เมษายน ๒๕60**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ชื่อตำแหน่ง** **ผู้ช่วยนักทรัพยากรบุคคล จำนวน ๑ อัตรา**

**สังกัด** สำนักงานปลัด องค์การบริหารส่วนตำบลสายทอง

**ตำแหน่งประเภท** พนักงานจ้างตามภารกิจ ประเภทคุณวุฒิ

**คุณสมบัติเฉพาะสำหรับตำแหน่ง**

ได้รับปริญญาตรีหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางการ ปกครอง การบริหาร รัฐประศาสนศาสตร์ กฎหมาย บริหารธุรกิจ บริหารรัฐกิจ รัฐศาสตร์การบริหารทรัพยากรบุคคล หรือในสาขาวิชาหรือทางอื่นที่ ก.จ. , ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

**หน้าที่และความรับผิดชอบ**

ปฏิบัติงานในฐานะผู้ปฏิบัติงานระดับต้น ที่ต้องใช้ความรู้ความสามารถทางวิชาการในการทำงาน ปฏิบัติงานด้านการบริหารหรือการพัฒนาทรัพยากรบุคคลภายใต้การกำกับ แนะนำ ตรวจสอบ และ ปฏิบัติงานอื่นตามที่ได้รับมอบหมาย

**ความรู้ความสามารถที่ต้องการ**

1.1 ความรู้ที่จำเป็นในงาน (ความรู้เฉพาะทางในงานที่รับผิดชอบ)

1.2 ความรู้เรื่องกฎหมาย (ความรู้เฉพาะทางในงานที่รับผิดชอบ)

1.3 ความรู้เรื่องปรัชญาเศรษฐกิจพอเพียงตามแนวพระราชดำริของ พระบาทสมเด็จพระเจ้าอยู่หัว

1.4 ความรู้เรื่องการจัดการความรู้

1.5 ความรู้เรื่องระบบการจัดการองค์กร

1.6 ความรู้เรื่องงานธุรการและงานสารบรรณ

1.7 ความรู้เรื่องการบริหารทรัพยากรบุคคล

1.8 ความรู้เรื่องการพัฒนาบุคลากร

1.9 ทักษะการใช้คอมพิวเตอร์

2. ทักษะการประสานงาน

2.1 ทักษะการบริหารโครงการ

2.2 ทักษะในการสื่อสารการนำเสนอ และถ่ายทอดความรู้

2.6 ทักษะการเขียนรายงานและสรุปรายงาน

2.7 ทักษะการเขียนหนังสือราชการ

**อัตราค่าตอบแทน**

 ได้รับค่าตอบแทนเดือนละ 15,0๐๐.- บาท

 **ผนวก ก**

**บัญชีรายละเอียดคุณสมบัติเฉพาะสำหรับตำแหน่ง หน้าที่ความรับผิดชอบ**

**และลักษณะงานที่ปฏิบัติของพนักงานจ้าง**

**แนบท้าย ประกาศองค์การบริหารส่วนตำบลสายทอง เรื่อง การรับสมัครเพื่อการสรรหาและเลือกสรรเพื่อบรรจุ**

**เป็นพนักงานจ้าง ขององค์การบริหารส่วนตำบลสายทอง**

**อำเภอป่าโมก จังหวัดอ่างทอง ลงวันที่ 3 เมษายน ๒๕60**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ชื่อตำแหน่ง** **ผู้ช่วยเจ้าพนักงานพัฒนาชุมชน จำนวน ๑ อัตรา**

**สังกัด** สำนักงานปลัด องค์การบริหารส่วนตำบลสายทอง

**ตำแหน่งประเภท** พนักงานจ้างตามภารกิจ ประเภทคุณวุฒิ

**คุณสมบัติเฉพาะสำหรับตำแหน่ง**

1. ได้รับประกาศนียบัตรวิชาชีพเทคนิคหรือเทียบได้ไม่ต่ำกว่านี้ทุกสาขาวิชาที่ ก.พ.,

ก.ค. หรือ ก.จ.รับรอง

1. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทุกสาขาวิชาที่ ก.พ.,

ก.ค. หรือ ก.จ.รับรอง

**หน้าที่และความรับผิดชอบ**

#  ปฏิบัติงานขั้นต้นเกี่ยวกับการพัฒนาชุมชน ซึ่งจำเป็นต้องปฏิบัติโดยผู้มีความรู้ความสามารถ หรือความชำนาญงานค่อนข้างสูง ภายใต้การกำกับตรวจสอบโดยทั่วไป หรือตามคำสั่งหรือแบบหรือแนวทางปฏิบัติที่มีอยู่อย่าง กว้าง ๆ และปฏิบัติหน้าที่อื่นตามที่ได้รับมอบหมาย

**ความรู้ความสามารถที่ต้องการ**

1. มีความรู้เกี่ยวกับการพัฒนาชุมชนอย่างเหมาะสมแก่การปฎิบัติงานในหน้าที่
2. มีความรู้ความเข้าใจในกฎหมาย ว่าด้วยระเบียบข้าราชการพลเรือนกฎหมายว่าด้วย

ระเบียบบริหารราชการแผ่นดิน และกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่

1. มีความรู้ความสามารถในการปฏิบัติงานธุรการ และงานสารบรรณอย่างเหมาะสม

แก่การปฏิบัติงานในหน้าที่

1. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
2. มีความสามารถในการปฏิบัติหน้าที่ด้วยความละเอียดแม่นยำ
3. มีความสามารถในการให้คำแนะนำเกี่ยวกับระเบียบและวิธีการปฏิบัติงานที่อยู่

ในความรับผิดชอบ

**อัตราค่าตอบแทน**

 ได้รับค่าตอบแทนเดือนละ 11,500.- บาท และเงินเพิ่มการครองชีพชั่วคราวเดือนละ 1,785.-บาท

รวมเป็นเงินทั้งสิ้น 13,285.- บาท

**ผนวก ก**

**บัญชีรายละเอียดคุณสมบัติเฉพาะสำหรับตำแหน่ง หน้าที่ความรับผิดชอบ**

**และลักษณะงานที่ปฏิบัติของพนักงานจ้าง**

**แนบท้าย ประกาศองค์การบริหารส่วนตำบลสายทอง เรื่อง การรับสมัครเพื่อการสรรหาและเลือกสรรเพื่อบรรจุ**

**เป็นพนักงานจ้าง ขององค์การบริหารส่วนตำบลสายทอง**

**อำเภอป่าโมก จังหวัดอ่างทอง ลงวันที่ 3 เมษายน ๒๕60**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ชื่อตำแหน่ง** **พนักงานขับรถยนต์ จำนวน ๑ อัตรา**

**สังกัด** สำนักงานปลัด องค์การบริหารส่วนตำบลสายทอง

**ตำแหน่งประเภท** พนักงานจ้างทั่วไป

**คุณสมบัติเฉพาะสำหรับตำแหน่ง**

1.วุฒิการศึกษาไม่ต่ำกว่ามัธยมศึกษาตอนปลาย หรือเทียบได้ไม่ต่ำกว่านี้

2.ได้รับใบอนุญาตขับขี่รถยนต์

3.มีความรู้ความเข้าใจกฎจราจร

**หน้าที่และความรับผิดชอบ**

 ปฏิบัติหน้าที่ขับรถยนต์ส่วนกลาง ทำความสะอาดรถยนต์ แก้ไขข้อขัดข้องเล็กน้อยๆของรถยนต์ และปฏิบัติหน้าที่อื่นตามที่ได้รับมอบหมาย

**ความรู้ความสามารถที่ต้องการ**

1. มีความรู้ความสามารถเหมาะสมในการปฏิบัติหน้าที่
2. มีความรับผิดชอบ ตรงต่อเวลา ในการปฏิบัติหน้าที่

**อัตราค่าตอบแทน**

 ได้รับค่าตอบแทนเดือนละ ๙,๐๐๐.- บาท และเงินเพิ่มการครองชีพชั่วคราวเดือนละ 1,000.- บาท

รวมเป็นเงินทั้งสิ้น 10,000.- บาท

**ผนวก ข**

**รายละเอียดแนบท้าย ประกาศองค์การบริหารส่วนตำบลสายทอง เรื่อง การรับสมัครเพื่อการสรรหาและเลือกสรรเพื่อบรรจุเป็นพนักงานจ้าง ขององค์การบริหารส่วนตำบลสายทอง**

**อำเภอป่าโมก จังหวัดอ่างทอง ลงวันที่ 3 เมษายน ๒๕60**

**วิธีการสรรหาและเลือกสรรพนักงานจ้างตามภารกิจ โดยการประเมินสมรรถนะ**

**ตำแหน่ง ผู้ช่วยนักทรัพยากรบุคคล**

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๑** | **๑.๑ ภาคความรู้ความสามารถทั่วไป (ภาค ก) ๕๐ คะแนน ประกอบด้วย**-ความรู้เกี่ยวกับองค์การบริหารส่วนตำบล-เหตุการณ์ปัจจุบันทางการเมือง เศรษฐกิจ และสังคม-ความรู้ความสามารถในการศึกษา วิเคราะห์ และสรุปเหตุผล ตามหลักวิชาการ-นโยบายรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น-ความรู้ความสามารถทางคณิตศาสตร์-ความรู้ความสามรถในการใช้ภาษาไทยโดยการสรุปและตีความจากข้อความสั้นๆ หรือบทความและให้พิจารณาเลือกใช้ภาษา ในรูปแบบต่างๆ จากคำหรือกลุ่มคำ ประโยค หรือข้อความสั้นๆ-พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงปัจจุบัน-รัฐธรรมนูญแห่งราชอาณาจักรไทย พุทธศักราช ๒๕๕๐-พระราชบัญญัติระเบียบบริหารราชการแผ่นดิน พ.ศ. ๒๕๓๔ และแก้ไขเพิ่มเติมถึงปัจจุบัน-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒-พระราชบัญญัติข้อมูลข่าวสารของทางราชการ พ.ศ. ๒๕๔๐**๑.๒ ภาคความรู้ความสามารถเฉพาะตำแหน่ง (ภาค ข) ๕๐ คะแนน ประกอบด้วย**- การบริหารทรัพยากรบุคคล- พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒- การบริหารทรัพยากรบุคคลภาครัฐแนวใหม่- ความรู้เกี่ยวกับงานบริหารงานบุคคล | **๑๐๐** | ใช้วิธีการสอบข้อเขียน(แบบปรนัย)(ผ่านเกณฑ์ร้อยละ ๖๐)ใช้วิธีการสอบข้อเขียน(แบบปรนัย)( ผ่านเกณฑ์ร้อยละ ๖๐) |

-๒-

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๒** | **ภาคความรู้ความสามารถเฉพาะตำแหน่ง (ภาค ค) 100 คะแนน ประกอบด้วย** - พิจารณาจากประวัติการศึกษา ประวัติการทำงาน ๒๕ คะแนน- พิจารณาจากความรู้ความสามารถ ความคิดริเริ่ม ปฏิภาณ ไหวพริบ ๕๐ คะแนน- พิจารณาจากบุคลิกภาพทั่วไป และทัศนคติ ๒๕ คะแนน | **๑๐๐** |  ใช้วิธีการสัมภาษณ์  (ผ่านเกณฑ์ร้อยละ ๖๐) |
|  | **รวม** | **๒๐๐** |  |

**ผนวก ข**

**รายละเอียดแนบท้าย ประกาศองค์การบริหารส่วนตำบลสายทอง เรื่อง การรับสมัครเพื่อการสรรหาและเลือกสรรเพื่อบรรจุเป็นพนักงานจ้าง ขององค์การบริหารส่วนตำบลสายทอง**

**อำเภอป่าโมก จังหวัดอ่างทอง ลงวันที่ 3 เมษายน ๒๕60**

**วิธีการสรรหาและเลือกสรรพนักงานจ้างตามภารกิจ โดยการประเมินสมรรถนะ**

**ตำแหน่ง ผู้ช่วยเจ้าพนักงานพัฒนาชุมชน**

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๑** | **๑.๑ ภาคความรู้ความสามารถทั่วไป (ภาค ก) ๕๐ คะแนน ประกอบด้วย**-ความรู้เกี่ยวกับองค์การบริหารส่วนตำบล-เหตุการณ์ปัจจุบันทางการเมือง เศรษฐกิจ และสังคม-ความรู้ความสามารถในการศึกษา วิเคราะห์ และสรุปเหตุผล ตามหลักวิชาการ-นโยบายรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น-ความรู้ความสามารถทางคณิตศาสตร์-ความรู้ความสามรถในการใช้ภาษาไทยโดยการสรุปและตีความจากข้อความสั้นๆ หรือบทความและให้พิจารณาเลือกใช้ภาษา ในรูปแบบต่างๆ จากคำหรือกลุ่มคำ ประโยค หรือข้อความสั้นๆ-พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงปัจจุบัน-รัฐธรรมนูญแห่งราชอาณาจักรไทย พุทธศักราช ๒๕๕๐-พระราชบัญญัติระเบียบบริหารราชการแผ่นดิน พ.ศ. ๒๕๓๔ และแก้ไขเพิ่มเติมถึงปัจจุบัน-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒-พระราชบัญญัติข้อมูลข่าวสารของทางราชการ พ.ศ. ๒๕๔๐**๑.๒ ภาคความรู้ความสามารถเฉพาะตำแหน่ง (ภาค ข) ๕๐ คะแนน ประกอบด้วย**- พรบ.กองทุนหมู่บ้านและชุมชนเมืองแห่งชาติ พ.ศ.2537- ระเบียบกระทรวงมหาดไทย ว่าด้วยการจัดทำแผนองค์กรปกครองส่วนท้องถิ่น พ.ศ. 2548-ระเบียบกระทรวงมหาดไทยว่าด้วยคณะกรรมการพัฒนาสตรี พ.ศ. 2538- ความรู้ในงานพัฒนาชุมชน  | **๑๐๐** | ใช้วิธีการสอบข้อเขียน(แบบปรนัย)(ผ่านเกณฑ์ร้อยละ ๖๐)ใช้วิธีการสอบข้อเขียน(แบบปรนัย)( ผ่านเกณฑ์ร้อยละ ๖๐) |

-๒-

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๒** | **ภาคความรู้ความสามารถเฉพาะตำแหน่ง (ภาค ค) 100 คะแนน ประกอบด้วย** - พิจารณาจากประวัติการศึกษา ประวัติการทำงาน ๒๕ คะแนน- พิจารณาจากความรู้ความสามารถ ความคิดริเริ่ม ปฏิภาณ ไหวพริบ ๕๐ คะแนน- พิจารณาจากบุคลิกภาพทั่วไป และทัศนคติ ๒๕ คะแนน | **๑๐๐** |  ใช้วิธีการสัมภาษณ์  (ผ่านเกณฑ์ร้อยละ ๖๐) |
|  | **รวม** | **๒๐๐** |  |

**ผนวก ข**

**รายละเอียดแนบท้าย ประกาศองค์การบริหารส่วนตำบลสายทอง เรื่อง การรับสมัครเพื่อการสรรหาและเลือกสรรเพื่อบรรจุเป็นพนักงานจ้าง ขององค์การบริหารส่วนตำบลสายทอง**

**อำเภอป่าโมก จังหวัดอ่างทอง ลงวันที่ 3 เมษายน ๒๕60**

**วิธีการสรรหาและเลือกสรรพนักงานจ้างทั่วไป โดยการประเมินสมรรถนะ**

**ตำแหน่ง พนักงานขับรถยนต์**

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๑** | **๑.๑ ภาคความรู้ความสามารถทั่วไป (ภาค ก) ๕๐ คะแนน ประกอบด้วย**-ความรู้เกี่ยวกับองค์การบริหารส่วนตำบล-เหตุการณ์ปัจจุบันทางการเมือง เศรษฐกิจ และสังคม-ความรู้ความสามารถในการศึกษา วิเคราะห์ และสรุปเหตุผล ตามหลักวิชาการ-นโยบายรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น-ความรู้ความสามารถทางคณิตศาสตร์-ความรู้ความสามรถในการใช้ภาษาไทยโดยการสรุปและตีความจากข้อความสั้นๆ หรือบทความและให้พิจารณาเลือกใช้ภาษา ในรูปแบบต่างๆ จากคำหรือกลุ่มคำ ประโยค หรือข้อความสั้นๆ-พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงปัจจุบัน-รัฐธรรมนูญแห่งราชอาณาจักรไทย พุทธศักราช ๒๕๕๐-พระราชบัญญัติระเบียบบริหารราชการแผ่นดิน พ.ศ. ๒๕๓๔ และแก้ไขเพิ่มเติมถึงปัจจุบัน-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒-พระราชบัญญัติข้อมูลข่าวสารของทางราชการ พ.ศ. ๒๕๔๐**๑.๒ ภาคความรู้ความสามารถเฉพาะตำแหน่ง (ภาค ข) ๕๐ คะแนน ประกอบด้วย**- พรบ.จราจรทางบก พ.ศ. 2522- ความรู้ด้านช่างซ่อมเครื่องยนต์เบื้องต้น- พรบ.รถยนต์ พ.ศ. 2522- พรบ.ขนส่งทางบก พ.ศ. 2522 | **๑๐๐** | ใช้วิธีการสอบข้อเขียน(แบบปรนัย)(ผ่านเกณฑ์ร้อยละ ๖๐)ใช้วิธีการสอบข้อเขียน(แบบปรนัย)( ผ่านเกณฑ์ร้อยละ ๖๐) |

-๒-

|  |  |  |  |
| --- | --- | --- | --- |
| **ที่** | **สมรรถนะ** | **คะแนนเต็ม** | **วิธีการประเมิน** |
| **๒** | **ภาคความรู้ความสามารถเฉพาะตำแหน่ง (ภาค ค) 100 คะแนน ประกอบด้วย** - พิจารณาจากประวัติการศึกษา ประวัติการทำงาน ๒๕ คะแนน- พิจารณาจากความรู้ความสามารถ ความคิดริเริ่ม ปฏิภาณ ไหวพริบ ๕๐ คะแนน- พิจารณาจากบุคลิกภาพทั่วไป และทัศนคติ ๒๕ คะแนน | **๑๐๐** |  ใช้วิธีการสัมภาษณ์  (ผ่านเกณฑ์ร้อยละ ๖๐) |
|  | **รวม** | **๒๐๐** |  |